Diari Oficial de la Generalitat Valenciana


Sumari del DOGV 3881, del 20-11-2000 (2000/9232)

Informació pública de l'alternativa tècnica de programa d'actuació integrada de la unitat d'execució única del pla parcial del sector 2, sector CJ5 de Santa Pola.
------------------------------------------------------------------------------------------------------------------------------------------------------------------

### Dades del document

Número de DOGV
:   3881

Data del DOGV
:   20-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9232


Organisme emissor
:   Nova Santa Pola, SA

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució única del pla parcial del sector 2, sector CJ5 de Santa Pola. [2000/Q9232]
  
La mercantil Nova Santa Pola, SA, de València, ha dipositat, a l'empara de l'article 48 1.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, amb data 28 de juny de 2000, a la notaria del senyor Juan Antonio Fernández Ciudad, amb domicili a Santa Pola, carrer d'Hernán Cortés, 1r, 5a, una còpia de l'alternativa tècnica de programa per al desenvolupament de l'actuació integrada, l'àmbit de la qual és la unitat d'execució única del pla parcial sector 2, sector CJ5 de sòl urbanitzable del Pla General d'Ordenació Urbana de Santa Pola, per a l'execució en règim de gestió indirecta.
  
Així mateix, en la mateixa data, es va dipositar una còpia de l'alternativa tècnica esmentada a l'Ajuntament de Santa Pola, d'acord amb el que es disposa en l'apartat 1.a de l'article a què es fa referència al primer paràgraf.
  
L'alternativa tècnica esmentada es presenta amb l'aprovació de l'agrupació d'interés urbanístic del sector 2 de Santa Pola, constituïda amb els requisits exigits per l'article 49 de la Llei Reguladora de l'Activitat Urbanística, i se sol·licita, per tant, l'adjudicació en règim d'adjudicació preferent d'acord amb el que s'estableix en l'article 50 de la Llei Reguladora de l'Activitat Urbanística. Els estatuts i acords socials de l'agrupació d'interés urbanístic esmentada s'exposaran al públic, segons el que s'estableix en l'apartat 2.b de l'article 50, perquè puguen ser objecte de pública consulta pels afectats, i si escau, d'adhesió d'aquells propietaris que ho decidisquen així, en igualtat de condicions que els fundadors.
  
Aquesta alternativa tècnica serà pròximament sotmesa a informació pública, i s'anunciarà mitjançant un edicte a la premsa i posteriorment en el Diari Oficial de la Generalitat Valenciana, a fi que en el termini de 20 dies hàbils, comptadors des de la publicació en aquest darrer mitjà, s'hi puguen formular al·legacions o presentar-se alternatives tècniques en competència a l'exposada al públic, sense perjudici d'instar una pròrroga de terminis establida en l'article 46.4 de la Llei Reguladora de l'Activitat Urbanística.
  
Després de la cloenda d'aquest termini, els qui ?siguen o no propietaris de terrenys- estiguen interessats a competir pel fet de ser seleccionats com a adjudicataris del programa, podran presentar proposicions juridicoeconòmiques en competència, i en plica tancada, amb la documentació legalment exigida, durant els cinc dies següents al venciment del termini que anteriorment s'ha indicat.
  
Durant tot el procediment podran ser objecte de pública consulta, a l'ajuntament, les al·legacions i les alternatives tècniques que es presenten davant d'aquest. Així mateix, a la notaria indicada es podrà obtenir una còpia de l'acta de protocol·lització o sol·licitar que se li hi exhibisca.
  
Cosa que un comuniquem com a interessat, perquè en prengueu coneixement i els efectes oportuns, i en compliment del que s'estableix en els articles 46.3 i 48 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística.